Pöytäkirja Guinea-Bissaun rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1993 ja 15 päivän kesäkuuta 1995 väliseksi ajanjaksoksi



Virallinen lehti nro L 060 , 03/03/1994 s. 0002 - 0013

Suomenk. erityispainos Alue 4 Nide 6 s. 0024

Ruotsink. erityispainos Alue 4 Nide 6 s. 0024



PÖYTÄKIRJA Guinea-Bissaun rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1993 ja 15 päivän kesäkuuta 1995 väliseksi ajanjaksoksi 1 artikla Vahvistetaan sopimuksen 4 artiklan mukaisesti myönnetyt kalastusmahdollisuudet 16 päivästä kesäkuuta 1993 alkaen kahden vuoden ajaksi seuraavasti: 1) a) katkarapua pyytävät pakastustroolarit: 11 000 bruttorekisteritonnia (brt) kuukaudessa keskimäärin vuosittain, b) pakastustroolarit, kalaa ja pääjalkaisia pyytävät troolarit: 4 000 bruttorekisteritonnia kuukaudessa keskimäärin vuosittain; 2) nuottaa käyttävät tonnikalan pakastusalukset: 22 alusta, 3) vapapyydyksiä käyttävät tonnikala-alukset ja pintasiima-alukset: 10 alusta. 2 artikla 1. Sopimuksen 9 artiklassa tarkoitetun taloudellisen korvauksen suuruudeksi vahvistetaan 1 artiklassa määrätyksi ajanjaksoksi 12 000 000 ecua, joka maksetaan kahtena samansuuruisena vuosieränä. 2. Guinea-Bissaun hallituksella on yksinomainen toimivalta päättää kyseisen korvauksen käyttötarkoituksesta. 3. Korvaussumma maksetaan Guinea-Bissaun osoittamalle rahoitus- tai muussa laitoksessa avatulle tilille. 3 artikla Edellä 1 artiklan 1 kohdassa tarkoitettuja kalastusmahdollisuuksia voidaan yhteisön pyynnöstä korottaa peräkkäisinä 1 000 bruttorekisteritonnin kuukausierinä keskimäärin vuosittain. Tässä tapauksessa 2 artiklassa tarkoitettua taloudellista korvausta korotetaan vastaavasti kyseisen ajanjakson mukaisesti suhteutettuna. 4 artikla Yhteisö osallistuu 1 artiklassa tarkoitettuna ajanjaksona lisäksi Guinea-Bissaun tieteellisten tai teknisten ohjelmien, jotka on tarkoitettu Guinea-Bissaun yksinomaisen talousvyöhykkeen kalavarojen tuntemuksen sekä meribiologian laboratorion toiminnan parantamiseksi, rahoitukseen enintään 450 000 eculla. Guinea-Bissaun viranomaisten on toimitettava komission yksiköille lyhyt kertomus tämän summan käytöstä. Summa annetaan Guinea-Bissaun hallituksen käyttöön ja maksetaan Guinea-Bissaun viranomaisten ilmoittamalle tilille. 5 artikla Molemmat sopimuspuolet ovat yhtä mieltä siitä, että merikalastuksen alalla työskentelevien henkilöiden pätevyyden ja osaamisen kehittäminen on sopimuspuolten välisen yhteistyön onnistumiselle ensiarvoisen tärkeää. Sen vuoksi yhteisö helpottaa Guinea-Bissaun kansalaisten pääsyä yhteisön jäsenvaltioiden laitoksiin ja myöntää heille tässä tarkoituksessa 1 artiklassa tarkoitettuna aikana opinto- ja koulutusapurahoja kalatalouteen liittyvissä tieteellisissä, teknisissä ja taloudellisissa oppiaineissa. Näitä apurahoja voidaan käyttää myös missä tahansa yhteisöön yhteistyösopimuksella yhteydessä olevassa valtiossa. Apurahojen kokonaiskustannukset eivät saa olla suuremmat kuin 250 000 ecua. Osa tästä summasta voidaan Guinea-Bissaun viranomaisten pyynnöstä muuntaa siten, että sillä rahoitetaan kalastalousalan kansainvälisiin kokouksiin tai koulutukseen osallistumista sekä kalastusta käsittelevien seminaarien järjestämistä Guinea-Bissaussa tai kalastusministeriön hallinnollisten rakenteiden vahvistamista. Summa maksetaan sitä mukaa, kun sitä käytetään. 6 artikla Jos Euroopan talousyhteisö ei suorita 2 ja 4 artiklassa määrättyjä maksuja, tämän pöytäkirjan soveltaminen voidaan keskeyttää. 7 artikla Kumotaan Euroopan talousyhteisön ja Guinea-Bissaun tasavallan hallituksen välisen Guinea-Bissaun rannikon edustalla tapahtuvaa kalastusta koskevan sopimuksen liite ja korvataan se tämän pöytäkirjan liitteellä. 8 artikla Tämä pöytäkirja tulee voimaan allekirjoituspäivänään. Sitä sovelletaan 16 päivästä kesäkuuta 1993 alkaen. 9 artikla Tämä pöytäkirja on tehty kahtena englannin-, espanjan-, hollannin-, italian-, kreikan-, portugalin-, ranskan-, saksan- ja tanskankielisenä kappaleena kaikkien tekstien ollessa yhtä todistusvoimaisia. LIITE EDELLYTYKSET YHTEISÖN ALUSTEN HARJOITTAMALLE KALASTUKSELLE GUINEA-BISSAUN KALASTUSVYÖHYKKEELLÄ A Lisenssihakemusta ja lisenssin myöntämistä koskevat muodollisuudet Yhteisön alusten kalastuksen Guinea-Bissaun kalastusvyöhykkeellä mahdollistavien lisenssien haku- ja myöntämismenettely on seuraava. Yhteisön toimivaltaisten viranomaisten on esitettävä komission Guinea-Bissaussa sijaitsevan edustuston välityksellä Guinea-Bissaun tasavallan kalastusministeriölle hakemus jokaisesta aluksesta, jolla halutaan kalastaa sopimuksen perusteella, vähintään kolmekymmentä päivää ennen lisenssin haetun voimassaolon alkamista. Hakemus on tehtävä Guinea-Bissaun tasavallan hallituksen tätä tarkoitusta varten toimittamilla lomakkeilla, joiden mallit on annettu jäljempänä (lisäys I). Jokaiseen hakemukseen on liitettävä tosite hakemuksen voimassaoloaikaa koskevan maksun maksamisesta. Maksu suoritetaan pöytäkirjan 2 artiklassa tarkoitetulle tilille. Maksuihin sisältyvät kaikki kansalliset ja paikalliset maksut satamamaksuja ja palveluista perittäviä maksuja lukuun ottamatta. Sopimuksen 4 artiklan 3 kohdasta poiketen lisenssit ovat voimassa niiden myöntämispäivästä sen vuoden, jona ne on myönnetty, 31 päivään joulukuuta tai pöytäkirjan voimassaoloon saakka sen viimeisenä soveltamisvuonna. Kuitenkin pöytäkirjan ensimmäisenä ja viimeisenä soveltamisvuonna ne maksetaan sopimuksen voimassaoloajan mukaisesti. Guinea-Bissaun viranomaiset myöntävät tonnikalaa pyytävien nuotta-alusten, tonnikalaa pyytävien vapapyydysalusten ja pintasiima-alusten lisenssit edellä määrätyn kolmenkymmenen päivän kuluessa laivanvarustajille tai heidän edustajilleen Euroopan yhteisöjen komission Guinea-Bissaussa sijaitsevan edustuston välityksellä. Pakastustroolarien on oltava Bissaun satamassa lisenssinantohetkellä. Euroopan yhteisöjen komission Guinea-Bissaussa sijaitsevalle edustustolle on ilmoitettava kaikista myönnetyistä lisensseistä. Lisenssi myönnetään tietylle alukselle, eikä sitä voi siirtää toiselle alukselle. Kuitenkin yhteisön pyynnöstä ja todistetun ylivoimaisen esteen vuoksi aluksen lisenssi voidaan korvata toiselle, samanlaiset ominaisuudet omaavalle alukselle myönnettävällä uudella lisenssillä. Korvattavan aluksen varustajan on palautettava peruutettu lisenssi Guinea-Bissaun kalastusministeriölle Euroopan yhteisöjen komission viranomaisten välityksellä. Lisenssiä on jatkuvasti säilytettävä aluksella. 1 Troolareihin sovellettavat määräykset Vuosittaisten lisenssien maksut vahvistetaan tämän pöytäkirjan voimassaolon ajaksi seuraavasti: 188 ecua bruttorekisteritonnia kohti vuodessa kalaa pyytäville aluksille, 209 ecua bruttorekisteritonnia kohti vuodessa pääjalkaisia pyytäville aluksille, 266 ecua bruttorekisteritonnia kohti vuodessa katkarapua pyytäville aluksille. Kalenterivuotta koskeva maksu voidaan maksaa erissä kolme tai kaksi kertaa vuodessa. Tässä tapauksessa summaa korotetaan 5 ja 3 prosentilla vastaavasti. 2 Tonnikala-aluksiin ja pintasiima-aluksiin sovellettavat määräykset a) Vuosittaiset maksut vahvistetaan 20 ecuksi Guinea-Bissaun kalastusvyöhykkeellä kalastettua tonnia kohti. b) Lisenssit annetaan sen jälkeen, kun kalastusministeriölle on maksettu 1 500 ecun kiinteä summa nuottaa käyttävän tonnikala-aluksen osalta vuodessa ja vapapyydyksiä käyttävän tonnikala-aluksen ja pintasiima-aluksen osalta 300 ecun summa, joka vastaa maksua, joka suoritetaan: - nuottaa käyttävän tonnikala-aluksen vuodessa kalastamasta 75 tonnista tonnikalaa, - vapapyydyksiä käyttävän tonnikala-aluksen ja pintasiima-aluksen vuodessa kalastamasta 15 tonniasta. Euroopan yhteisöjen komissio vahvistaa laivanvarustajien tekemien, saalislukujen tarkastamisesta vastuussa olevien tieteellisten laitosten (merentakaisten alueiden tieteellinen ja tekninen tutkimuslaitos [ORSTOM] ja Espanjan valtamerten tutkimuslaitos [IEO]) varmistamien saalisilmoitusten perusteella maksujen lopullisen tilityksen. Tämä tilitys annetaan samanaikaisesti tiedoksi kalastusministeriölle ja laivanvarustajille. Laivanvarustajien on suoritettava kaikki mahdolliset lisämaksut Guinea-Bissaun kalastusministeriölle viimeistään seuraavan vuoden 31 päivänä toukokuuta pöytäkirjan 2 artiklassa tarkoitettua maksumenettelyä noudattaen. Jos lopullinen tilitys on kuitenkin ennakkomaksua pienempi, vastaavaa jäljelle jäänyttä summaa ei palauteta laivanvarustajalle. B Saalisilmoitukset Kaikkien yhteisön alusten, joilla on sopimuksen perusteella lupa kalastaa Guinea-Bissaun kalastusvyöhykkeellä, on toimitettava kalastusministeriölle tiedoksi saalisilmoitus sekä komission Guinea-Bissaussa olevalle edustustolle jäljennös ilmoituksesta seuraavan menettelyn mukaisesti: - Troolareiden on ilmoitettava saaliinsa lisäyksessä 2 olevan mallin mukaisesti. Nämä saalisilmoitukset ovat kuukausittaisia, ja ne on toimitettava tiedoksi vähintään kolmen kuukauden välein. - Nuottaa käyttävien tonnikala-alusten, vapapyydyksiä käyttävien tonnikala-alusten ja pintasiima-alusten on pidettävä kalastuspäiväkirjaa lisäyksen 3 mukaisesti kunkin Guinea-Bissaun kalastusvyöhykkeellä vietetyn ajanjakson osalta. Lomake on lähetettävä kalastusministeriöön Euroopan yhteisöjen komission Guinea-Bissaussa olevan edustuston välityksellä neljänkymmenenviiden päivän kuluessa Guinea-Bissaun kalastusvyöhykkeellä vietetyn kalastusvuoden päättymisestä. - Lomakkeet on täytettävä selvästi, ja aluksen päällikön on allekirjoitettava ne. Jos tätä määräystä ei noudateta, Guinea-Bissaun hallituksella on oikeus peruuttaa määräystä rikkoneen aluksen lisenssi siihen asti, että muodollisuus on täytetty. C Sivusaaliit 1 Kalaa pyytävillä aluksilla voi olla aluksella katkarapua enintään 10 prosenttia Guinea-Bissaun kalastusvyöhykkeellä pyydetystä kokonaissaaliista. Pääjalkaisia pyytävillä aluksilla voi olla aluksella katkarapua enintään 5 prosenttia ja kalaa enintään 30 prosenttia Guinea-Bissaun kalastusvyöhykkeellä pyydetystä kokonaissaaliista. 2 Vapapyydyksiä käyttävät tonnikala-alukset saavat kalastaa eläväksi syötiksi tarkoitettua kalaa Guinea-Bissaun kalastusvyöhykkeellä viettämäänsä kalastusvuotta varten. D Merimiesten miehistöön ottaminen Kalastuslisenssin sopimuksen mukaisesti saaneiden laivanvarustajien on osallistuttava Guinea-Bissaun kansalaisten käytännön kouluttamiseen seuraavin edellytyksin ja rajoituksin: 1) jokainen troolarin varustaja sitoutuu palkkaamaan: - kolme merimies-kalastajaa enintään 300 bruttorekisteritonnin aluksilla, - neljä merimies-kalastajaa 300 400 bruttorekisteritonnin aluksilla, - viisi merimies-kalastajaa yli 400 bruttorekisteritonnin aluksilla; 2) tonnikala-alusten ja pintasiima-alusten varustajat palkkaavat Guinea-Bissaun kansalaisia seuraavin edellytyksin ja rajoituksin: - Guinea-Bissaun kalastusvyöhykkeellä olevaan nuottaa käyttävään tonnikala-aluslaivastoon otetaan kalastusvuoden aikana neljä guinea-bissaulaista merimiestä, - Guinea-Bissaun kalastusvyöhykkeellä olevaan vapapyydyksiä käyttävään tonnikala-aluslaivastoon ja pintasiima-aluslaivastoon otetaan kalastusvuoden aikana kuusi guinea-bissaulaista merimiestä tonnikalan ylittämättä yhden merimiehen aluskohtaista määrää; 3) laivanvarustajat tai heidän edustajansa vahvistavat yhteisymmärryksessä kalastusministeriön kanssa ennen lisenssien myöntämistä merimies-kalastajien palkat; laivanvarustajat huolehtivat palkoista, joihin on sisällyttävä merimiestä koskeva sosiaaliturvajärjestelmä (muun muassa henkivakuutus sekä tapaturma- ja sairausvakuutus). Jos uusia merimiehiä ei palkata, nuottaa käyttävien ja vapapyydyksiä käyttävien tonnikala-alusten ja pintasiima-alusten varustajien on maksettava kalastusvuodelta heidän palkkojaan vastaava kiinteä rahasumma. Tämä rahasumma käytetään Guinea-Bissaun merimies-kalastajien koulutukseen, ja se maksetaan Guinea-Bissaun viranomaisten osoittamalle tilille. E Tarkkailijoiden ottaminen alukseen 1 Tarkkailijan tehtävänä on tarkastaa Guinea-Bissaun kalastusvyöhykkeellä harjoitetut kalastustoimet. Hänellä on käytettävissään kaikki tehtävän suorittamiseksi tarvittavat keinot, kuten pääsy aluksen tiloihin ja mahdollisuus tutustua asiakirjoihin. Tarkkailija ei saa olla aluksella kauempaa kuin on tarpeen tehtävän suorittamiseksi. Aluksen päällikön on helpotettava tarkkailijan työtä: tälle on myönnetty samat edellytykset kuin kyseisen aluksen perämiehille. Guinea-Bissaun hallitus huolehtii palkoista ja sosiaaliturvamaksuista. Jos tarkkailija otetaan alukseen vieraan valtion satamassa, laivanvarustaja vastaa tarkkailijan matkakuluista. Jos alus, jolla on Guinea-Bissausta oleva tarkkailija, poistuu Guinea-Bissaun kalastusvyöhykkeeltä, on kaikin mahdollisin keinoin varmistettava tarkkailijan paluu Guinea-Bissauhun niin nopeasti kuin mahdollista laivanvarustajan vastatessa kustannuksista. 2 Jokainen alus vastaanottaa kalastusministeriön nimeämän tarkkailijan. Ottaakseen osaa tarkkailijan aluksella olosta aiheutuviin kustannuksiin laivanvarustaja maksaa Guinea-Bissaun viranomaisille lisenssimaksua maksaessaan 4 ecun vuosittaisen summan bruttorekisteritonnilta jokaisesta aluksesta, joka harjoittaa kalastustoimintaa Guinea-Bissaun vesillä. 3 Tonnikala-alusten ja pintasiima-alusten on kalastusministeriön pyynnöstä otettava alukseen tarkkailija. Tässä tapauksessa kalastusministeriö ja laivanvarustajat tai heidän edustajansa vahvistavat yhteisestä sopimuksesta sataman, jossa tarkkailija otetaan alukseen, näiden sopimuspuolten yhteisesti sopimassa tapaamisessa. F Tarkastukset ja valvonta Kaikkien yhteisön alusten, jotka kalastavat Guinea-Bissaun kalastusvyöhykkeellä, on sallittava tarkastamisesta ja valvonnasta vastaavan Guinea-Bissaun virkamiehen alukselle pääsy ja helpotettava tämän tehtävien suorittamista. Virkamies ei saa viipyä aluksella kauemmin kuin saaliiden tarkastamiseen pistokokein sekä muihin kalastustoimintaan liittyviin tarkastuksiin kuluvan ajan. G Kalastusalueet Pöytäkirjan 1 artiklassa tarkoitetut pakastustroolarit saavat harjoittaa kalastustoimintaansa 12 meripeninkulman ulkopuolelle perusviivoista laskettuna sijoittuvilla vesialueilla. H Sallittu silmäkoko Sallittu vähimmäissilmäkoko troolin pussissa (silmät venytettyinä) on: a) 60 mm kalaa pyytäville aluksille; b) 40 mm pääjalkaisia pyytäville aluksille; c) 40 mm katkarapua pyytäville aluksille; d) 16 mm elävän syötin pyynnissä. Puomin käyttö kalastuksessa on sallittu. I Vyöhykkeelle saapuminen ja sieltä poistuminen Kaikkien sopimuksen mukaisesti Guinea-Bissaun kalastusvyöhykkeellä kalastustoimintaa harjoittavien yhteisön alusten on ilmoitettava kalastusministeriön radioasemalla päivämäärä ja kellonaika sekä sijaintinsa silloin, kun alus saapuu Guinea-Bissaun kalastusvyöhykkeelle ja poistuu sieltä. Radiokutsutunnus sekä radioaseman taajuus ja lähetysajat on mainittu lisenssin liitteessä. Kalastusministeriö antaa tiedoksi laivanvarustajille tai heidän edustajalleen radioliikenteen tunnuksen, kalastuskertojen lukumäärän sekä työtunnit lupaa myöntäessään. Jos radiota ei voida käyttää, tiedot voidaan välittää muulla tavoin, esimerkiksi teleksillä (n:o 266 SEP BI), telekopiona (n:o 20 11 57) tai sähkeitse. J Menettely aluksen pysäyttämisen yhteydessä Euroopan yhteisöjen komission Guinea-Bissaussa olevalle edustustolle annetaan 48 tunnin kuluessa tieto jokaisen yhteisön jäsenvaltion lipun alla purjehtivan, Guinea-Bissaun kalastusvyöhykkeellä olevan aluksen pysäyttämisestä ja välittömästi lyhyt kertomus pysäyttämiseen johtaneista olosuhteista ja syistä. Epäilty rikkomus yritetään selvittää hallintomenettelyn avulla ennen oikeudenkäyntiin ryhtymistä. Tämän menettelyn on päätyttävä viimeistään kolmen työpäivän kuluttua pysäyttämisestä. Jos tapausta ei ole voitu selvittää hallinnollisella menettelyllä ja sitä ryhdytään käsittelemään toimivaltaisessa oikeusistuimessa, toimivaltainen viranomainen vahvistaa pankkivakuuden neljänkymmenenkahdeksan tunnin kuluessa hallinnollisen menettelyn päättymisestä ennen oikeudenkäynnin päätöstä. Vakuuden ei pidä olla kansallisessa lainsäädännössä kyseisestä epäillystä rikkomuksesta säädetyn sakon enimmäismäärää suurempi. Toimivaltainen viranomainen vapauttaa pankkivakuuden heti, kun asianomaisen aluksen päällikkö vapautetaan oikeuden päätöksen perusteella. Alus ja sen miehistö vapautetaan: - joko heti, kun hallinnollisesta menettelystä aiheutuneet velvoitteet on täytetty, - tai pankkivakuuden tallettamisen jälkeen. Jos jompikumpi sopimuspuoli katsoo tarpeelliseksi, se voi pyytää sopimuksen 10 artiklan perusteella kiireellistä kuulemista. Lisäys 1 >KAAVION ALKU> LISENSSIHAKEMUSLOMAKE KALASTUKSEEN VARUSTAMISTA VARTEN Hallinnollisia merkintöjä varten Huomautuksia Kansallisuus: Lisenssin numero: Allekirjoituspäivä: Myöntämispäivä: HAKIJA Toiminimi: Kaupparekisterinumero: Vastuuhenkilön etu- ja sukunimi: Syntymäaika ja -paikka: Ammatti: Osoite: Työntekijöiden lukumäärä: Toisen allekirjoittajan nimi ja osoite: ALUS Aluksen tyyppi: Rekisterinumero: Uusi nimi: Entinen nimi: Rakennusaika ja -paikka: Alkuperäinen kansallisuus: Pituus: Leveys: Sivukorkeus: Bruttovetoisuus: Nettovetoisuus: Rakennusaineen tyyppi: Päämoottorin merkki: Tyyppi: Teho hevosvoimina: Potkuri:Kiinteä: Säädettävä: Varustettu suuttimella: Nopeus: Radiokutsutunnus: Taajuus: Paikannus-, navigointi- ja tietoliikennelaitteet: Tutka Sonar-laite Pyydykseen kiinnitettävä kaikuluotaimen anturi VHF SSB-radiolähetin Satelliitti-navigointi Muut: Merimiesten lukumäärä: SÄILYTYSTAPA Jää Jää + jäähdyttäminen Jäädyttäminen: suolavedessä kuivana jäähdytetyssä merivedessä Kokonaisjäähdytysteho (FG): Jäähdytysteho tonneina vuorokaudessa: Ruumien vetoisuus: KALASTUKSEN TYYPPI A Pohjakalastus Pohjakalastus rannikolla Pohjakalastus syvällä Troolin tyyppi: pääjalkaisille katkaravuille kaloille Troolin pituus: Yläköyden pituus: Pussin silmäkoko: Siipien silmäkoko: Troolausnopeus: B Suurten pelagisten lajien (tonnikala) kalastus Vavalla: Vapojen lukumäärä: Nuotalla: Verkon pituus: Korkeus: Säiliöiden lukumäärä: Kapasiteetti tonneissa:.............. C Pitkäsiima- ja mertakalastus Pinnasta Syvältä Siiman pituus: Koukkujen lukumäärä: Siimojen lukumäärä: Mertojen lukumäärä: MAALLA SIJAITSEVAT LAITOKSET Osoite ja luvan numero: Toiminimi: Toiminta: Kalanmyynti kotimaassa Vientiin: Kauppiaan kortin tyyppi ja numero: Käsittely- ja säilytyslaitosten kuvaus: Työntekijöiden lukumäärä: HUOM: Merkitään rasti asianomaiseen ruutuun. Teknisiä huomautuksia Ministeriön lupa >KAAVION LOOPU> Lisäys 2 >KAAVION ALKU> KALASTUSMINISTERIÖSAALIS- JA PYYNTIPONNISTUSTILASTOT Kuukausi:Vuosi: || Aluksen nimi: Kansallisuus (lippu): || Moottorin teho: Bruttovetoisuus (t): || Kalastusmenetelmä: Purkaussatama: Päiväys Kalastusvyöhyke Pituusaste Leveysaste Verkkojen vetämiskertojen lukumäärä Kalastustuntien lukumäärä Kalalajit Yhteensä 1/ 2/ 3/ 4/ 5/ 6/ 7/ 8/ 9/ 10/ 11/ 12/ 13/ 14/ 15/ 16/ 17/ 18/ 19/ 20/ 21/ 22/ 23/ 24/ 25/ 26/ 27/ 28/ 29/ 30/ 31/ >KAAVION LOOPU> Lisäys 3 TONNIKALA-ALUSTEN KALASTUSPÄIVÄKIRJA >KAAVION ALKU> Kalastusmenetelmät Pitkäsiima Elävä syötti Kierrenuotta Trooli Muut Aluksen nimi: Bruttotonnimäärä: Kansallisuus: Kapasiteetti (TM): Rekisterinumero: Päällikön nimi: Laivanvarustaja: Merimiesten lukumäärä: Osoite: Ilmoituspäivämäärä: Ilmoittaja: Aluksen LÄHTÖ: Aluksen PALUU: Kuukausi Päivä Vuosi Satama Merellä vietettyjen päivien lukumäärä: Kalastuspäivien lukumäärä: Vetämiskertojen lukumäärä: Mat- kan nume- ro: Päivä- määrät Vyöhyke Leveys- aste N/S Pituus- aste E/O Saaliit Tonnikala Thunnus maccoyi N:o kg Keltaevä- tonnikala Thunnus albacares N:o kg Isosilmä- tonnikala Thunnus obesus N:o kg Valko- tonnikala Thunnus alalunga N:o kg Miekkakala Xiphias gladius N:o kg Juova- marliini Tetrapturus audax N:o kg Musta- marliini Makaira indica N:o kg Purjekala Isiophorus- lajit N:o kg Boniitti Katsuwonus pelamis N:o kg Muut N:o kg Yhteensä päivittäin N:o kg Käytetty syötti Aluksesta puretut määrät (kg) Päivä/Kuukausi Toimen numero Veden pinta- lämpötila (oC) Pyyntiponnistus- koukkujen lukumäärä Makrillihauki Kalmarit Elävä syötti Muut >KAAVION LOOPU>